Provinca e Salernos

Provinca e Salernos është një krahinë italiane e rajonit të Kampanjës me 1.109.837 banorë. Ajo mbulon një sipërfaqe prej 4918 km² dhe është e ndarë në 158 komuna. Ajo kufizohet në veri-perëndim me Provincën e Napolit, në veri me Provincën e Avelinos, në lindje me Provincën e Potencës të rajonit të Bazilikatës dhe në jug-perëndim laget nga Deti Tirren. Ekonomia Sektorët kryesorë të ekononisë së provincës janë agro-industria, shërbimet dhe turizmi. Fusha Sele përveç industrisë ka mjaft e zhvilluar bujqësinë dhe blegtorinë. Veprimtaritë industriale janë të shumta në veri të krahinës dhe në fushën Sele. Ndër kompanitë e ushqimit janë La Doria dhe AR Agro-Nocerino, si dhe Antonio Amato në kryeqytet dhe Bonduelle në Battipaglia. Në sektorin kimik janë, ndër të tjera, Saint-Gobain Fisciano, Asahi Glass dhe Italcementi në Salerno dhe Metzeler në Battipaglia. sektorin e telekomunikacionit janë Ericsson në Pagani, Telerobot dhe qendra kërkimore dell'Alcatel-Lucent në Battipaglia dhe Fiber Optic Sud e grupit Prysmian gjithashtu në Battipaglia. Në jug të kryeqytetit ndodhen shumë punishte për prodhimin e djathrave ndër të cilat moxarela. Gjithashtu i zhvilluar është edhe sektori i peshkimit, veçanërisht i peshkut tuna në komunën e Cetarës. Produktet tipike Artiçoku i Paestumit Limoni i Bregut të Amalfit Fiku i bardhë i Çilentos Lajthia e Giffonit Fasulja e Kontrones Qiqra e Çiçerales Vaji i ullirit Çilento Vaji i ullirit Colline Salernitane Pjeshka e verdhë e Sianos Djathi Moxarela i këmborës se buallit Gjiza e këmborës së buallit Vera e Kështjellës së San Lorencos Vera e Bregut të Amalfit Vera e Çilentos Vera e Paestumit Qepa e Noçerinos Domatja e San Marzanos